  Виталий Пронин Кылем арня куспын уно ужрадъёс ортчизы. Кыӵеосыз сярысь материалъёс тужгес лыдӟымонэсь вал. Ижын ортчиз этнологъёслэн но антропологъёслэн конгрессы. Ма лэсьтӥське Россиын, калыкъёс тупаса мед улозы шуыса?Шаркан ёросын сӥлы каризы фин-угор сиён-юонэз. Шулдыръяське но пӧраськем сяна, татын ортчиз конференция но.Москваын усьтӥськозы удмурт кылъя курсъёс. Занятиез ортчытоз Москваысь венгер культурая центрын ужась Ольга Урасинова. Урокъёссэ со кутскоз удмуртъёслэн историенызы но лулчеберетэнызы тодматон бордысен.Александр Бречалов мадиз, мар карыса вуттӥз 3 толэзь ӵоже.— 3 толэзь ужатозям, вань юанъёсылы мон одӥг гинэ валэктон кылӥсько:  коньдон ӧвӧл… Нош тӥ сое утчады-а? Куриды-а коть? Быдэс республика бадӟым долгын, кредитъёс пӧлы выемын. Котькудӥз кредит тырись  вала, дыр, макем ӝоггес тырод пунэмдэ, сокем ӧжытгес ыштонъёс адӟод. Вань ук амалъёс, кылсярысь, пӧртэм банкъёсын пӧртэм процентъёс, озьы перекредитование карыса араз  200 миллион манетлы долгзэ кулэстыны луиз Ижевск городлэсь. Озьы ик ужаны кулэ мукет муниципалитетъёс.УД Туспуктӥз А. Горбунов  